Senfølger af COVID-19
Senfølger af COVID-19 (senvirkninger; en: "Long Covid") drejer sig om langsigtede følgevirkninger af coronavirussygdommen COVID-19, hvor 10 til 20 procent af dem, der er blevet diagnosticeret med COVID-19, rapporterer en række symptomer der varer længere end en måned. Godt 2% (1 ud af 45 personer) rapporterer at de har symptomer der varer længere end 12 uger. Disse langvarige symptomer inkluderer ekstrem træthed, hovedpine, åndenød (dyspnø), ophævet lugtesans (anosmi), muskelsvaghed (myasthenia), lav feber, kognitiv dysfunktion ('hjernetåge') og hårtab (alopesi). Undersøgelser pågår med forskellige aspekter af senfølger, men oktober 2020 er det for tidligt at drage konklusioner, selv om en undersøgelse har antydet risikofaktorer for udvikling af sygdommen. Sundhedssystemer i nogle lande eller jurisdiktioner er blevet mobiliseret til at håndtere denne gruppe patienter ved at oprette specialiserede klinikker og/eller stille rådgivning til rådighed for læger.

Baggrund 
Efterhånden som tiden gik − fra de første rapporter om sygdommen i december 2019 gennem spredningen af COVID-19-pandemien ind i 2020 − begyndte det at blive klart, at COVID-19 for mange mennesker var blevet en langvarig sygdom. Det kunne både ses hos mennesker, der i begyndelsen blot havde en mild eller moderat infektion, og hos dem, der blev indlagt på hospitalet med mere alvorlig infektion.

Nogle tidlige undersøgelser antyder, at mellem 10 og 20 % af dem der får COVID-19 vil opleve symptomer, der varer længere end en måned. En tidlig analyse fra United Kingdom's National Institute for Health Research antyder, at vedvarende 'Long Covid'-symptomer kan skyldes fire syndromer:

 permanent skade på lunger og hjerte,
 postintensiv plejesyndrom (en: post-intensive care syndrome, PICS, følgetilstande af kritisk sygdom)
 postviralt trætheds- eller udmattelsessyndrom, (kronisk træthedssyndrom, 'myalgisk encephalopathi')
 Symptomer på COVID-19 fortsætter.

Et flertal (op til 80 %) af dem, der blev indlagt på hospital med svær sygdom, oplever langvarige problemer, herunder træthed og åndenød (dyspnø). Patienter med alvorlig indledende infektion, især dem der krævede mekanisk ventilation (respirator) for at hjælpe vejrtrækningen, vil sandsynligvis også lide af postintensiv syndrom efter bedring.

Forskning 

En pasientstudie ved King's College London anslog at 10 procent af COVID-19-syge i Storbritannien ikke kom sig inden for tre uger, og ca. 250.000 mennesker oplevede symptomer i 30 dage eller mere.

Den 9. november 2020 sagde Dr. Anthony Fauci at "Mellem 25% og 35% af Covid-19-patienterne har langvarige symptomer som træthed, åndenød, muskelsmerter, søvnforstyrrelser og kognitiv dysfunktion ('hjernetåge')".

Noter og referencer 
Noter

Referencer

Se også 
 COVID fatigue

Eksterne henvisninger 
 Mange covid-19-ramte døjer længe med senvirkninger fra Fagbladetfoa.dk, 21. juli 2020 (Af Emil Foget der refererer Lars Østergaard fra Aarhus Universitetshospital.
 Stærkt fagligt fokus på senfølger efter COVID-19 fra Sst.dk, Sundhedsstyrelsen, 15. september 2020
 Living with COVID-19 review, UK National Institute for Health Research - Oktober 2020
 Long Covid Film om 'Long Covid' fra regeringen i Storbritannien (Youtube)
 Summary of COVID-19 Long Term Health Effects: Emerging evidence and Ongoing Investigation, University of Washington, september 2020
 

COVID-19